Луганвил

Луганвил (бислама, англиски и француски: ''Luganville'') е вториот по големина град во Вануату, веднаш зад главниот град Порт Вила. Градот се наоѓа на островот Еспириту Санто и има население од 18,062 жители според пописот во 2020 година. Луѓето од регионот, кои го сметаат Луганвил за свој голем град, особено домородното население, го нарекуваат Санто, додека пак руралните жители на Еспириту Санто го нарекуваат Канал (од поранешното француско име „Канал ду Сегонд“). Луганвил служел како главна оперативна база на американските трупи за време на Втората светска војна .
Булеварот Хигинсон, главната улица што минува низ Луганвил, содржи главно туристички бутици и општи продавници. За време на Втората светска војна, Американците го користеле Еспириту Санто како воена база. Како резултат на окупацијата, булеварот Хигинсон е невообичаено широк, бидејќи командантот на базата инсистирал на тоа дека четири тенкови треба да можат да возат по патот во исто време. На едниот крај на Хигинсон е пристаништето, едно од двете главни пристаништа наостровот.
1 Историја
1.1 Втора светска војна
За време на Втората светска војна, американската војска подигнала две бази на два од сегашните острови на Вануату (тогаш британско-француска колонија позната како Нови Хебриди ), од кои едната е Еспириту Санто. Село составено од мали, расштркани заедници било формирано во форма на еден град: Луганвил. База Батон е најголемата американска база во Јужниот Пацифик, покривајќи 38 милји и се користела главно за одржување и складирање на залихи. Луганвил имал главна улога при подготовката на американските единици за кампањата во Гвадалканал . Изградени биле четири аеродроми; Аеродромот Паликуло Беј, Аеродромот Туртл Беј и аеродромот Луганвил кој денес не постои, и меѓународниот аеродром Санто-Пекоа .
Луганвил е дом на Музејот на Втората светска војна во Јужен Пацифик, посветен на зачувување на историјата на Втората светска војна за регионот на Јужен Пацифик, основан во 2012 година од градоначалникот Питер Сакита.
1.2 Независност
До втората половина на 20 век, Луганвил главно бил град каде се зборувало француски и првично се спротивставил на обидите за стекнување независност на Вануату што довело до прогласувањето на 30 јули 1980 година. Француските трупи првично се обиделе да го прекинат подигањето на знамето во Луганвил, но наместо тоа се вратиле во Франција во август. Се појавиле немири меѓу политичките партии кои се бореле за власт, но оттогаш е главно мирно во местото.
2 Население
Според пописот во 2016 година, 98,7% од Луганвил биле од меланезиско и/или Вануаќани . Оние со немеланезиско потекло се малцинство и се европски, други жители на Пацификот и азиски народи.
3 Економија и инфраструктура
Економијата на Луганвил претрпела откако Вануату прогласила независност во 1980 година. Има голема туристичка индустрија, имено во областите на артефакти од Втората светска војна и нуркање и е дестинација за многу линии за крстарење. Други нејзини главни индустрии се земјоделството, сточарството и офшор финансиските услуги. Пазарот покрај булеварот Хигинсон е популарен по својата евтина храна.
Во Луганвил има шест главни банкарски организации: Резервната банка на Вануату, Ванфутенг банка, Националната банка на Вануату, Банка Јужен Пацифик, БРЕД банка и АНЗ банка .
Широкопојасен интернет не бил достапен во Луганвил до крајот на 2006 година.
4 Транспорт
Луганвил е едно од најпрометните пристаништа во Вануату, особено како претоварна точка за копра, кокосово масло и какао . Канал ду Сегонд, каналот што го дели главниот остров и Луганвил од островот Аоре, му обезбедува на градот одлично заштитено пристаниште. Градот го опслужува меѓународниот аеродром Санто-Пекоа, вториот по големина аеродром во Вануату. Градот го опслужуваат и голем број такси, автобуси и камиони за јавен превоз.
5 Клима
Луганвил се одликува со тропска дождовна клима ( ''Af'' ) според климатската класификација на Кепен . Градот има релативно константни температури во текот на целата година, со просечна температура која се движи околу .
6 Збратимени градови
Луганвил е збратимен со:
* - Кота Кинабалу, Сабах, Малезија* - Ле Мон Дор, Нова Каледонија* - Хонијара, Соломони* - Порт Вила, Вануату* - Хонолулу, Хаваи, Соединети Американски Држави* - Ваншан Архипелаг, Гуангдонг, Народна Република Кина* - Бундаберг, Австралија